رس ٹاکسی کو ڈنڈران

Homeopathic medicine 

Rhus toxicodendron

  Synonyms :poison Ivy ; poison oak 

Use: The leaves 

  رسٹاکس کے پودے کی عجیب خصوصیت ہے کہ 

رات کے وقت اور جون جولائی کے مہینے میں جب آسمان پر بادل گھرے رہتے ہیں زیادہ زہریلا ہو جاتا ہے دھوپ کی عدم موجودگی اور مرطوب موسم اس کے زہرکو زیادہ تیز بنا دیتا ہے 

ٹھیک یہی بات ہومیو پیتھک معالجہ میں پائی جاتی ہے مریض ہمیشہ رات کے وقت اور مرطوب موسم میں تکلیف اٹھاتا ہے ۔

1798ء میں ایک فرانسیسی ڈاکٹر نے مشاہدہ کیا کہ ایک مریض کی شدید جلدی تکلیف  اس زہر کے اثر سے دور ہو گئی بعد میں اس ڈاکٹر نے اس بوٹی کو بہت سی اور جلدی امراض، فالج اور جوڑوں کے درد میں استعمال کیا اور اسے بہت مفید پایا ہومیوپیتھک طریقہ علاج میں مرطوب موسم میں اس بوٹی کے تازہ پتوں کو پیس کر دوا تیار کی جاتی ہے۔ رسٹاکس ایک ایسی دوا ہے جس کے بغیر ہومیوپیتھک ڈاکٹروں کا گزارا مشکل ہے۔  یہ بکثرت بیماریوں میں استعمال ہوتی ہے

رسٹاکس ایک بے چین دوا ہے رسٹاکس کی یہ بے چینی درد اور تھکاوٹ کی وجہ سے ہوتی ہے 

تمام جسم  خصوصاً جوڑوں میں اکڑن اور سختی اس دوا کا طرہ امتیاز ہے ۔

جبڑوں میں سختی، اکڑن، اور کڑکڑاہٹ بھی اس دوا کے زمرے میں آتے ہیں ۔

جذباتی، ذہنی امراض میں بھی کامیابی میں استعمال ہوتی ہے ۔

اس دوا کا مرکزی خیال اکڑن ہے 

یہ لوگ دماغی طور پر سخت مزاج ہوتے ہیں 

اور لچک کا اظہار نہیں کرتے مخصوص خیال پر جم جاتے ہیں ۔

مریض تینوں سطحوں ( دماغ، جسم، جذبات)  میں اکڑاؤ اور سختی محسوس کرتا ہے ۔

جسمانی طور پر محسوس کرتا ہے کہ اس کی نہیں (پٹھے) اکڑے ہوئے ہیں اور سخت ہیں وہ انہیں ہر وقت حرکت دینا چاہتا ہے بار بار بازوؤں اور ٹانگوں کو کھولتا ہے اور پھیلاتا ہے تاکہ اکڑن دور ہو ۔

گردن کے مہروں کے پاس سے وہ بہت حساس ہوتا ہے اور ہر وقت اپنی گردن کو پھیلانے اورگھومانے کی کوشش کرتا ہے گردن کے حصے پر وہ ٹھنڈی ہوا کے جھونکے برداشت نہیں کر سکتا ہے ۔

تمام جوڑوں میں اور سب سے زیادہ گردن میں ہو تو رسٹاکس دوا ہوتی ہے ۔

مریض گرم موسم اور خشک موسم میں جسمانی، دماغی اور جذباتی طور پر بہتر محسوس کرتا ہے 

رسٹاکس کی سب سے اہم علامت جلن اور سوزش ہے جس کے نتیجہ میں بڑے بڑے چھالے بنتے ہیں جلدی بیماریوں میں سب سے بڑا چھالا رسٹاکس میں پایا جاتا ہے۔ ایناکارڈیم اور کینتھرس میں بھی چھالے پائے جاتے ہیں لیکن نسبتاً کم۔ رسٹاکس جل جانے والے مریضوں کو غیر معمولی فائدہ پہنچاتی ہے انہیں اونچی طاقت میں فورا رسٹاکس دینا بہت مفید ہے 

اس کے علاوہ رسٹاکس خارجی اثرات میں اعلی درجے کی دوا ہے جو فالج زیادہ تر دائیں طرف کے اعضاء پر حملہ آور ہوں  رسٹاکس اور سلفر باری باری دینے سے بالکل ٹھیک ہو جاتے ہیں۔

اگر سخت تھکاوٹ یا مسلسل بڑھتے ہوئے اعصابی دباؤ کی وجہ سے ایک آنکھ کی نظر ختم ہو رہی ہو اور دل پر بھی کمزوری کا اثر ہو تو رسٹاکس کی ایک دو خوراکیں فورا فائدہ پہنچاتی ہیں ایسی صورت میں عموما دائیں آنکھ کے سامنے سائے پھرتے معلوم ہوتے ہیں یا دائیں طرف کی آدھی نظر ختم ہوجاتی ہے۔ 

وہ اعصابی دردیں جن میں آرام کرنے سے تکلیف بڑھے اور حرکت سے آرام آئے یہ دوا بہت مفید ہے  کیونکہ جلن کا احساس بہت ہوتا ہے اس لیے مریض آرام نہیں کرتا اضطرابی کیفیت میں رہتا ہے اور کسی کروٹ بھی چین نہیں آتا۔  حرکت سے شروع میں تکلیف بڑھتی ہے لیکن رفتہ رفتہ کم ہوجاتی ہے کچھ عرصہ بعد دردیں واپس آ جاتی ہیں نرم حرکت جو آہستہ آہستہ کی جائے جسم کی دردوں میں کمی کا موجب بنتی ہے سخت ورزش اس کا علاج نہیں بلکہ خطرناک ہے ہلکی ورزش اور ہلکی حرکت مفید ہے

اگر علامات ملتی ہوں تو رسٹاکس سردرد اور دوسری جسمانی دردوں کے لیے بھی بہت اچھی دوا ہے رسٹاکس جب بھی بالمثل دوا  ہوگی اس سے ضرور گہری نیند آجائے گی گھبراہٹ اور بےچینی کا نام و نشان نہیں رہے گا بعض مریضوں میں یہ اثر سامنے آیا ہے رات کا پتہ ہی نہیں چلا اور سورج چڑھنے کے بعد آنکھ کھلی اس دواء کے کھاتے ہی گہری نیند آ جاتی ہے

رسٹاکس میں ایک اور علامت  یہ پائی جاتی ہے کہ مثانے یا گردے میں ہلکی سوزش مزمن صورت اختیار کرلے تو مریض رات کو بار بار پیشاب کے لئے اٹھتا ہے اس کی نیند خراب ہو جاتی ہے اور وہ بے چین رہتا ہے ضروری نہیں کہ ایسے مریض کو ذیابیطس ہو  فاسفورس میں بھی یہ علامت ملتی ہے اچھا بھلا ہونے کے باوجود نیند کا احساس مٹ جاتا ہے پیشاب کی کثرت کی وجہ سے نیند نہیں آتی بعض دفعہ سوتے میں پیشاب نکل جاتا ہے ذیابیطس کے بغیر رات کو آرام کے وقت پیشاب کی حاجت بہت زیادہ ہوتی ہے۔ 

رسٹاکس بعض اوقات  اندر دبا اور چھپا ہوا ایگزیمیا باہر نکال دیتی ہے جو سکن کے اوپر فورا ظاہر ہوجاتا ہے ایسا ایگزیمیا جو ظاہر ہوا ہو اس کا علاج بھی رسٹاکس سے کیا جاتا ہے۔ رسٹاکس کے ایگزیمیا میں پانی بہت بہتا ہے اسے رونے والا ایگزیمیا بھی کہتے ہیں .

ملیریا بخار کے لئے رسٹاکس بہت اچھی دوا ہے اگر علامات کے آغاز میں برائیونیا کے ساتھ ادل بدل کر دیا جائے تو بہت مفید نسخہ بنتا ہے۔

رسٹاکس خلیوں کی سوزش یعنی سیلولائٹس میں بہت مفید ہے یہ سوزش غدودوں اور جلد کی بیرونی سطح اور اندرونی جھلیوں سے تعلق رکھتی ہے درد اور اینٹھن اس کی علامات ہیں رحم کی اندرونی جھلیوں کی سوزش یعنی اینڈومیٹرائٹس میں بھی رسٹاکس دینی چاہیے عین ممکن ہے کہ یہ مرض کو اندر سے ختم کردے اور مرض باہر جلد پر نکل آئے۔ 

وہ تمام جلدی امراض جن میں جلد پر پانی کے چھالوں کے علاوہ خون یا پیپ کے بڑے چھالے ہوں ان میں بھی رسٹاکس مفید ہے بشرطیکہ جلن بہت نمایاں ہو۔ 

رسٹاکس سے بہت سی فالج کی نمودیں درست ہوتی ہیں مثلاً ۔

بھیگ جانے سے مرطوب جگہ لیٹنے رہنے سے، بھیگی ہوئی چادر یا بستر میں سوئے رہنے سے، محنت سے، وضع حمل کے بعد، جماع کی زیادتی سے ،بخاروں سے پیدا شدہ جسم کے نچلے حصہ کا فالج یا بائی کا فالج، پپوٹوں کا فالج، واحد اعضاء کا فالج، مفلوج حصص کا سن ہونا، بائیں طرف کا لنگڑی کا درد، کمر درد جو بھیگ جانے سے پیدا ہوا ہو 

بچوں کے فالج میں رسٹاکس بہت اچھا اثر دکھاتی ہے بچے کو بخار ہوتا ہے اور اس کے بعد آہستہ آہستہ فالجی اثرات ظاہر ہونے لگتے ہیں اگر کسی کو بہت بچپن میں فالج ہو چکا ہو یا ٹانگ کا کوئی حصہ کمزور ہونے لگے تو فوری طور پر رسٹاکس شروع کرنی چاہیے رفتہ رفتہ بڑھنے والے فالج جو زیادہ لمبا عرصہ تک رہنے والے ہوتے ہیں اور گہرے ہوتے ہیں ان میں کاسٹیکم ایک اہم دوا ہے 

خصوصاً چہرے کے دائیں طرف کے فالج میں اس دوا کا کوئی بدل نہیں ہے  اس فالج کو عرف عام میں لقوہ کہا جاتا ہے کاسٹیکم کو لقوہ کی دوا سمجھا جاتا ہے 

رسٹاکس کا فالج عموما دائیں طرف ہوتا ہے لیکن دائیں طرف سے شروع ہونے والے فالج جو بائیں طرف بھی پھیل جائیں ان پر بھی کام کرتی ہے۔ 

رسٹاکس غذا کی نالی کی انفیکشن میں بہت مفید ہے

ٹائیفائیڈ میں بھی رسٹاکس کارآمد ہے

زیادہ بوجھ اٹھانے کی وجہ سے سے رحم میں نیچے گرنے کا رجحان پیدا ہو تو رسٹاکس بہترین دوا ہے

ہر عضلہ جسے زیادہ بوجھ اٹھانے سے نقصان پہنچا ہو اس میں رسٹاکس اور ملی فولیم کو فراموش نہیں کرنا چاہیے۔ 

دل کے عضلات ڈھیلے پڑ جائیں اور دل پھول کر بڑا ہو جائے اور اپنے فعل میں کمزور ہو تو رسٹاکس بہترین دوا ہے۔  اگر کھلاڑیوں کا دل پھیل جائے تو تو ان کے لئے بھی رسٹاکس بہترین دوا ہے دل کی کمزوری یا بیماری کی وجہ سے بائیں بازو میں سن ہونے کا احساس ہو اور بڑھتی ہوئی فالجی کیفیّت پیدا ہو تو رسٹاکس چوٹی کی دوا ہے

چھپاکی یعنی ارٹیکیریا مختلف بخاروں سے تعلق رکھتی ہے ملیریا میں رسٹاکس کے مریضوں میں اکثر چھپاکی نکلنے کا رجحان ہوتا ہے شنگل یعنی ہرپیز میں بھی رسٹاکس اچھی دوا ہے

مزید علامات 

*شدید بخار،بھوک ختم ہو جاتی،متلی اور سخت سردرد ،غدود سوج جاتے ہیں۔

*سب سے اہم علامت جلن اورسوزش ہے جس کے نتیجے میں چھالے بنتے ہیں۔

*جلن جانے والے مریض کو غیر معمولی فائدہ دیتی ہے۔اونچی طاقت میں

*فالجی اثرات کے لیے مفید دوائی دائیں طرف کے اعضاء پر حملہ آور ہو رسٹاکس اور سلفر

*اعصابی دردوں میں جن میں آرام کرنے سے تکالیف بڑھے

* رسٹاکس کا مریض آرام سے لیٹ نہ سکے پہلو پہ پہلو بدلتا رہتا ہے

* حرکت سے مریض کو آرام ملتا ہے

* پہلی حرکت پر درد بڑھ جاتا لیکن جسم گرم ہو جاۓ تو دردوں میں افاقہ آجاتا ہے۔

*سرد اور مرطوب موسم میں رسٹاکس کی تمام علامات تیز ہو جاتی گرمی سے اور گرم خشک ہوا یا موسم میں آرام رہتا ہے

*بوجھ اٹھانے پر زور لگ جانا رسٹاکس بہت ہی مفید طلب ہے نیز کمر درد کو سخت چیز پر مثلاََ فرش پر لیٹنے سے آرام

*زیادہ بوجھ اٹھانے کی وجہ سے رحم میں نیچے گرنے کا رجحان رسٹاکس بہتر دوا۔لیکن رحم تک اثر رحم تک محدود نہیں۔ہر عضلہ جسے زیادہ بوجھ اٹھانے سے نقصان پہنچا ہو اس میں رسٹاکس اور ملی فولیم بہترین

*رسٹاکس کے ایگزیما میں پانی بہت بہتا ہے

* رسٹاکس کا مرطوب موسم سے گہرا تعلق ہے۔برسات میں جبکہ گرمی بھی ہو اس کی تکالیف بہت بڑھ جاتی ہیں۔

*رسٹاکس ملیریا کے بخار میں اچھا کام کرتی ہے اگر علامات کے آغاز میں اسے برائیونیا کے ساتھ ادل بدل کر دیا جائے اور حفظ ماتقدم آرنیکا اونچی طاقت میں دی جائے۔

*ملیریا کے علاوہ وہ بخار جو کھبی کم ہو کھبی زیادہ ہو نیز بے چینی،کپکپاہٹ،اور زبان خشک رہتی ہے مریض سردی محسوس کرتا اور نڈھال رہتا۔زبان میلی مگر نوک مثلث نما سرخ رسٹاکس کی خاص علامت ہے۔متواتر بے آرامی

*رسٹاکس ٹائیفائیڈ میں بھی کارآمد بخار سر کو چڑھتا ہے،پیٹ میں گڑ گڑاہٹ پیدا ہوتیااور تناؤ،ڈکار باہر نہ آتا نہ، نیچے اترتا دونوں راستے تنگ اور سکڑ جاتے،

*رسٹاکس کی آنکھوں کی انفیکشن میں بھی مفید

ہے جبکہ آنکھوں میں سرخی ہواور پیپ پڑ جائے خاص طور  پر مرطوب موسم میں تکالیف زیادہ ہوں

طاقت: 3 سے 6 اور بڑی طاقتیں 

مددگار دوائیں: برائیونیا، کلکیریافلور اور فائیٹولاکا،  کلکیریا کارب، کاسٹیکم، لائیکوپوڈیم، میڈورنیم، فاسفورس، پلسٹلا، سلفر ۔

رسٹاکس کا کلیریا کارب کے ساتھ قریبی تعلق ہے 

جوڑوں اور عضلات کی علامات میں لائیکو پوڈیم اکثر رسٹاکس کے باقی ماندہ کام کو مکمل کرتی ہے 

دافع اثر دوائیں۔  ایناکارڈیم، کروٹن،  گرانڈیلیا، میزیریم، اور گریفائٹس۔

متضاد : ایپس کو رسٹاکس کے قبل یا بعد جلدی تکلیفات میں استعمال نہیں کرنا چاہئے

#MuhammadGulzarKhan :